cyanic-selkie/wikianc huggingface dataset:
Marquis de Sade: Justine
Ëm wat geet et am Film?
D'Justine an d'Juliette hunn hir Kandheet an hir Jugend an engem Klouschterinternat verbruecht. Si mussen déi Schoul verloosse well hire Papp all säi Verméige verluer huet…
Glasofen (Marktheidenfeld)
Glasofen ass e Quartier vun der Stad Marktheidenfeld am Landkrees Main-Spessart.
Skrillex
De Sonny John Moore, gebuer de 15. Januar 1988 zu Los Angeles, besser bekannt ënner sengem Kënschtlernumm Skrillex, ass en US-amerikaneschen DJ a Museksproduzent an der Beräicher Dubstep, Brostep an Electro, souwéi fréiere Frontsänger vun der Band From First to Last.
Glasofen (Marktheidenfeld)
Nopeschgemarkungen
Nopeschgemarkunge vun Norden am Auerzäresënn si Marienbrunn, Hafenlohr, Marktheidenfeld, Trennfeld, Altfeld a Kredenbach.
Geschicht
Bis 1972 war et eng eegestänneg Gemeng am fréieren ënnerfränkesche Landkrees Marktheidenfeld.
Canton de Béthune
De Canton de Béthune ass eng franséisch administrativ Andeelung am Arrondissement Béthune, am Departement Pas-de-Calais an der Regioun Hauts-de-France.
V1331 Cygni
De V1331 Cygni ass e variabele Stär am Stärebild Cygnus. De Stär huet e Stëbsrank mat engem Duerchmiesser vu ronn 30 Bousekonne wéi d'Foto vum Hubble-Weltraumteleskop weist. E méi en enke Rank vun 13 Bousekonne steet un der Spëtzt vum Donkelniwwel LDN 981.
CR122C
Den CR122C ass e Chemin repris am Kanton Gréiwemaacher zu Wuermer a geet vum CR122 bis op d'N10. Et ass een Deel vun der rue Principale.
Den CR122C ass ronn 280 m laang.
Loriol-sur-Drôme
Loriol-sur-Drôme ass eng franséisch Gemeng am Departement Drôme an der Regioun Auvergne-Rhône-Alpes.
SKEMA Business School
SKEMA Business School ass eng European Business School mat Campussen zu Lille, Sophia Antipolis, Suzhou, Raleigh, Belo Horizonte, an Kapstad. Si gouf 2009. SKEMA huet och e PhD-Programm an eng Rei vu Master-Programmen a spezifesche Managementsgebidder wéi Marketing, Finanzen oder Direction d'Entreprise. D'Programmer vun der SKEMA sinn op internationalem Niveau dräifach accreditéiert; vun der AMBA, der EQUIS an der AACSB. Méi wéi 45.000 Anciene vun der Schoul sinn an der Politik an an der Business-Welt aktiv; dorënner de Alain Dinin (PDG Nexity), den Jean-Philippe Courtois (PDG Microsoft).
Driftwood (Film 1997)
Driftwood ass en iresch-brittesche Film vum Ronan O'Leary aus dem Joer 1997.
Ëm wat geet et am Film?
D'Sarah fënnt op enger Plage en onbekannte Mann deen den Tommel huet...
Canton de Faches-Thumesnil
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
NGC 680
Den NGC 680 ass eng elliptesch Galaxis a läit am Stärebild Aries. D'Galaxis huet eng Wénkelgréisst vun 1,8′ × 1,6′ an eng visuell Magnitude vun 11,9 mag.
Si gouf de 15. September 1784 vum Friedrich Wilhelm Herschel entdeckt.
Monica Semedo
D'Monica Semedo, gebuer de 15. Juni 1984, ass eng lëtzebuergesch Politologin a Politikerin an eng fréier Sängerin a Moderatorin.
Si huet op der Universitéit Tréier Russesch, Spuenesch a Politikwëssenschaft studéiert an dee Studium 2015 mat engem Master a Politikwëssenschaft ofgeschloss.
Op Télé Lëtzebuerg huet si ufanks, niewelaanscht, geleeëntlech d'Meteospronosticken an aner Sendunge moderéiert. Dono huet si, ofwiesselend mat aneren, ë. a. d'Emissioune Picco Bello a Live Planet People moderéiert a Reportagë fir de Magazin gemaach.
Am Mee 2018 huet si bei RTL opgehalen, fir als Kandidatin fir d'Chamberwale vum 14. Oktober 2018 op der Lëscht vun der DP am Osten matzemaachen. Si ass awer net an d'Chamber gewielt ginn. Am Januar 2019 gouf si Responsabel fir Kommunikatioun an Direktiounsassistentin bei Luxembourg for Finance.
Am Mee 2019 huet si fir d'Europawale kandidéiert a gouf als ee vun de sechs Lëtzebuerger Deputéierten op der Lëscht vun der Demokratescher Partei an d'Europaparlament gewielt.
Am Januar 2021 gouf si vum EU-Parlamentspresident David Sassoli fir véierzéng Deeg vun hiren Aufgaben als EU-Deputéiert suspendéiert. Et gouf hir psychologesch Belästegung vun hiren 3 Assistente virgeworf. De 27. Januar 2021 huet d'Monica Semedo hiren Austrëtt aus der Demokratescher Partei bekannt ginn. Am Mäerz 2022 gouf dunn erëm eng Enquête wéinst Mobbing géint d'Monica Semedo lancéiert, well en neien Assistent eng Plainte am Europaparlament géint si gemaach huet. Op en Neits gouf si am Abrëll 2023 dowéinst vun der Parlamentspresidentin Mezzola mat enger Geldstrof an Héicht vun 10 Deeg Indemnitéite sanktionéiert.
DJ
En DJ, vum engleschen disc jockey, ass eng Persoun, déi opgeholle Musek auswielt an engem Publikum virspillt. De Medium, mat deem den DJ schafft, hänkt vu senge Preferenzen of (z. B. Schallplacken, CDen oder Computerfichieren).
Grand Brewing Luxembourg
D'Grand Brewing Luxembourg ass eng lëtzebuergesch sàrl déi 2015 als Capital City Brewing Co vun engem Neiséilänner gegrënnt gouf. Se ass 2016 an Grand Brewing Luxembourg ëmgenannt, absënns fir Verwiesslunge mat der amerikanescher Capitol City Brewing ze verhënneren.
D'Gesellschaft kommerzialiséiert hir Produiten och ënnert den Nimm Grand Canning Luxembourg, Grand Canning oder Grand Brewing .
Se huet uganks als Mikrobrauerei fonctionéiert, huet sech awer mëttlerweil drop spezialiséiert fir mat mobille Maschinnen a klenge Brauereien de Béier a Béchsen anzefëllen.
Béierzorten
Als Mikrobrauerei huet se vun 2015 bis ?? follgend Marke produzéiert :
RS Puppis
Den RS Puppis (ofgekierzt RS Pup) ass en Cepheid am Stärebild Puppis.
Hie läit an engem ausgedeenten Niwwel. D'Wëssenschaftler konnte mam ESO-New Technology Telescope am La Silla-Observatoire seng Distanz geometresch mat Hëllef vum Liichtecho am Niwwel bestëmmen. D'Distanz ass 6500 ± 90 Liichtjoer. Et ass eng vun de geneesten Distanzmiessungen an den Cepheiden.
NGC 664
Den NGC 664 ass eng Spiralgalaxis vum Typ Sb am Stärebild Pisces. D'Galaxis gouf de 24. September 1830 vum John Herschel entdeckt.
Kommissar X - Drei grüne Hunde
Kommissar X - Drei grüne Hunde ass en däitsch-italieenesch-ungaresch-franséische Film vum Rudolf Zehetgruber aus dem Joer 1967 no engem Kriminalroman aus dem Erich-Pabel-Verlag .
BDG
BDG ass d'Ofkierzung fir:
La leçon particulière
La leçon particulière ass e franséische Film vum Michel Boisrond aus dem Joer 1968.
Ëm wat geet et am Film?
De jonken Olivier (Renaud Verley) verléift sech an d'Frederique (Nathalie Delon), dat awer d'Maîtresse vum Enrico (Robert Hossein) ass...
Amicale vum Escher Kolléisch
D'Amicale vum Escher Kolléisch (fréier Schreifweis: Amicale vum Escher Kolle'sch) ass eng Associatioun, déi déi fréier Schüler aus dem Escher Jongelycée regroupéiert. Op Franséisch heescht si offiziell laut den neie Statuten: Amicale des anciens élèves du Lycée de garcons d'Esch-sur-Alzette.
D'Iddi fir sou eng Amicale op d'Been ze setzen, ass am Laf vum Banquet fir de 25. Anniversaire vun der deemoleger Escher Industrieschoul, den 31. Juli 1926, am Terres-Rouges-Casino zu Esch, vum Direkter Jean-Pierre Manternach an d'Gespréich bruecht ginn. D'Grënnungsversammlung vun der Amicale war sonndes de 15. Mee 1927 am Hôtel des Ardennes zu Esch. D'Membere vum éischte Kommitee waren d'Hären J. P. Deltgen, Jean Noesen, August Isaac, [Victor] Robinet, Camille Mousset, Michel Funck, Camille Theis, Nic. Schmit an Ernest Günther; de Jean-Pierre Manternach krut den Titel Éierepresident. Éischte President vun der Amicale war de J.P. Deltgen vun der Promotioun 1906, éischte Sekretär de Victor Robinet (1927-1931). An der Generalversammlung vum 13. Mäerz 1928 gouf deen häite Kommitee gewielt: J. Noesen, President; J.-P. Mertz, Vizepresident; V. Robinet, Sekretär; Aug. Isaac, Caissier; N. Heirens, C. Theis, J.-P. Weber, J.-P. Wilhelm an Alphonse Michels, Memberen.
Um Spaweck
Amicale vum Escher Kolléisch
Compartiment tueurs
Ëm wat geet et am Film?
An engem Waggon vum Schnellzuch Marseille-Paräis ass eng Fra erwiergt ginn. D'Police sicht de Mäerder ënner de Passagéier vum Waggon…
Livron-sur-Drôme
Livron-sur-Drôme ass eng franséisch Gemeng am Departement Drôme an der Regioun Auvergne-Rhône-Alpes.
Canton de Lambersart
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Canton de Beuvry
De Canton de Beuvry ass eng franséisch administrativ Andeelung am Arrondissement Béthune, am Departement Pas-de-Calais an der Regioun Hauts-de-France.
CR123A
Den CR123A ass e kuerze Chemin repris am Kanton Miersch zu Pretten. Et ass een Deel vun der rue de la Montagne.
Den CR123A ass ronn 130 m laang.
Kommissar X - Drei goldene Schlangen
Kommissar X - Drei goldene Schlangen ass en däitsch-italieenesche Film vum Roberto Mauri aus dem Joer 1969 no engem Kriminalroman aus dem Erich-Pabel-Verlag.
Ëm wat geet et am Film?
De Kommissar X muss an Thailand no entfouerte Frae sichen…
Triptyque des Monts et Châteaux 2012
Déi '''17. Editioun vum Triptyque des Monts et Châteaux''' gouf 2012 a 4 Etappe vum 30. Mäerz bis den 2. Abrëll gefuer a stoung um Kalenner vun der UCI Europe Tour 2012 an der Kategorie 2.2.
Supernova 1987A
D'SN 1987A ass déi noost Supernova, déi zanter der Supernova 1604 observéiert konnt ginn. Si gouf de 24. Februar 1987 entdeckt a war an de Magellanesche Wolleken explodéiert. Si ass ongeféier 48.000 ± 5.000 Parsec vun eis ewech, wat ronn 157.000 ± 16.000 Liichtjoer entsprécht.
Virgängerstär
D'SN 1987A war déi éischt Supernova, bei där een de Virgängerstär konnt identifizéieren. De Stär, dee mat sengem Kärkollaps d'Explosioun ausgeléist hat, war en Deel vun engem Dräifachstäresystem. Hie gouf scho viru sengem Ënnergank vum Nicholas Sanduleak op enger Lëscht vu gliddege bloe Stären an der GMW klassifizéiert. De Kollapsar gëtt mat Sanduleak −69° 202 (kuerz: Sk −69 202) bezeechent an hat ongeféier 17 Sonnemassen. Den Sk −69 202 hält als sougenannte Bloen Iwwerris mat sengem Liewen op. Säin Alter gëtt zum Zäitpunkt vun der Explosioun mat „nëmme“ ronn 20 Millioune Joer geschat. Wärend dëser kuerzer Liewensspan verfeiert hie seng Energie vill méi séier wéi eis Sonn, déi scho ronn 5 Milliarde Joer al ass.
Theoreetesch gëtt ugeholl, datt de Kärkollaps vum Sk −69 202 zum Entstoe vun engem Neutronestär gefouert huet. Awer weeder am Beräich vun der Röntgenstralung, der Radiostralung nach am optesche Beräich konnt eng Stralungsquell op der Plaz vum Virgängerstär fonnt ginn. Och d'Sich no enger gepulster Quell, charakteristesch fir e Pulsar, war net erfollegräich. Et gëtt en ettlech Hypotheesen a Bezuch op d'Feele vun engem nowäisbaren Neutronestär, sou zum Beispill:
• Zeréckgefale Matière huet zur Ëmwandlung vum Neutronestär an e Schwaarzt Lach gefouert. • Eng kal Stëbswollek verhënnert den Nowäis vum Neutronestär duerch Absorptioun.
• Amplaz vun engem Neutronestär huet sech e Quarkstär gebilt.
D'Iwwerreschter vun der Supernova 1987A sinn haut ee vun den heefegsten ënnersichten astronomeschen Objeten.
Neutrinoausstouss
Dräi Stonnen ier dat visuellt Liicht eis Äerd erreecht hat, gouf e staarken Neutrino-Ausstouss vu verschiddenen Neutrino-Observatoirë festgestallt, déi eigentlech fir d'Ënnersich vun der Neutrinooszillatioun a fir d'Sich no Protonenzerfall bedriwwe goufen. Dat war déi éischt Neutrinomiessung bei enger Supernova an hat déi theoreetesch Modeller konfirméiert, no deene grouss Deeler vun der Energie vun enger Supernova a Form vun Neutrinoen ofgestraalt ginn. Well d'Neutrinodetekteren net empfindlech genuch waren, konnt den Energiespektrum net ganz erfaasst ginn. Well ausserdeem nëmmen een Observatoire den Zäitmiesser vu sengem Detekter mat enger Atomauer synchroniséiert hat a virun allem d'Evenementquoten däitlech ze niddreg waren, konnt net duerch Verglach vun den Zäitmaarke vun den Observatoirë festgestallt ginn, ob d'Neutrinoe mat Liichtvitess oder eppes méi lues gereest sinn. Et goufen eelef Neutrinoen am Kamiokande detektéiert, aacht am Irvine Michigan Brookhaven Experiment a méiglecherweis fënnef am Mont Blanc Underground Neutrino Observatory a fënnef am Baksan-Detektor. Dat si bis haut déi eenzeg nogewisen Neutrinoen déi sécher aus enger Supernova stamen, déi e puer Stonnen duerno mat Teleskopen observéiert konnt ginn.
D'Neutrinoen hunn d'Äerd virum Licht erreecht, well si d'Matière praktesch ouni Wiesselwierkung (also ongebremst) duerchdrénge kënnen. Sou hu si de kollabéierte Kär an d'Schockwell direkt nom Evenement verlooss – d'Liicht vun der Supernova konnt een eréischt gesinn, wéi d'Explosioun d'Stärenuewerfläch erreecht hat, wat ongeféier dräi Stonne méi spéit de Fall war.
Nella stretta morsa del ragno
Nella stretta morsa del ragno ass en italieenesch-franséisch-däitsche Film vum Antonio Margheriti aus dem Joer 1971. Hien huet de Film ënner dem Pseudonym Anthony M. Dawson gedréit.
Ëm wat geet et am Film?
Den Edgar Allan Poe erzielt engem Journalist vu senge schrecklechen Erliefnesser…
Pulp Fiction
Pulp Fiction ass en US-amerikanesche Film vum Quentin Tarantino aus dem Joer 1994 no dem Roman An American Tragedy vum Theodore Dreiser.
Ëm wat geet et am Film?
De Film erzielt dräi Geschichten déi awer ënnerenee verbonne sinn.
Zwéi Gangster plangen e Restaurant z'iwwerfalen… Zwéi Killer sollen e Geschäftspartner vun engem Gangster ëmleeën…
Auszeechnungen
1994: Festival vu Cannes - Palme d'or
Leslie Peltier
Hien ass vum Harlow Shapley als "beschten Amateurastronom" bezeechent ginn.
De Leslie C. Peltier Award als Auszeechnung fir besonnesch astronomesch Leeschtungen, gouf no him genannt. Nom Peltier ass den Asteroid (3850) Peltier benannt.
Palermo Football Club
De Palermo Football Club, och bekannt als  FC Palermo, ass en italieenesche Foussballclub an der Stad Palermo. E spillt an der Saison 2020/21 an der drëtter italieenescher Liga, der Serie C.
Étoile-sur-Rhône
Étoile-sur-Rhône ass eng franséisch Gemeng am Departement Drôme an der Regioun Auvergne-Rhône-Alpes.
Palermo Football Club
D'Ekipp hat déi bescht sportlech Resultater an den 2000er, an deene se dräimol op eng 5. Plaz an der Serie A koumen (zwou dovun hannereneen). 2005 an 2006 huet Palermo am UEFA Cup gespillt, an ass awer respektiv an der Aachtelsfinall an an der Gruppephas ausgescheet.
Nodeems den Entreprener Maurizio Zamparini, dee vun 2002 u President vum Club war, am Dezember 2018 demissionnéiert huet, geet et ferm biergof. Dem Zamparini ginn ënnert anerem Bilanzfälschung, Faux, Usage de Faux, a Geldwäsch virgeheit. Palermo huet tëschenzäitlech an der Serie D gespillt a spillt zanter 2020/21 an der Serie C.
Stadion
De Club spillt seng Heemmatcher am Renzo-Barbera Stadion am Parco della Favorita (lb. Park vun der Favorita) vu Palermo, de Stadion gëtt dohier och einfach La Favorita genannt. En huet eng Capacitéit vu 36.365 Plazen.
Elmen
Elmen ass en neie Wunnquartier bei Ollem vu 15,38 Hektar, dee bis 2026/27 (Stand: Sept. 2020) op de Flouere Sigelsriech a Grënnchen vun der Société nationale des habitations à bon marché gebaut gëtt.
Et handelt sech dobäi ëm Wunnraum fir eng 2.000 Leit, op 375 Haiser an 375 Appartementer verdeelt, bei deem vill Wäert op Nohaltegkeet geluecht gëtt. Sou hunn d'Haiser keng Garage, ma d'Autoe mussen, wann een dann een huet, an engem Parkhaus ofgestallt ginn. Et gëtt eng direkt Buslinn vun do an d'Stad Lëtzebuerg amenagéiert, an och e Carsharingsystem kéint agefouert ginn. Schoulen an Akafsgeleeënheeten am Quartier solle fir kuerz Weeër suergen.
Rosalind Franklin
D'Rosalind Elsie Franklin, gebuer de 25. Juli 1920 zu Notting Hill a gestuerwen de 16. Abrëll 1958 zu Chelsea, war eng brittesch Molekularbiologin, där hir Aarbecht haaptsächlech zur Entdeckung vun der DNS-Struktur bäigedroen huet.
Liewen a Wierk
D'Rosalind Franklin gouf zu Notting Hill, London, an enger aflossräicher jiddesch-brittescher Famill gebuer. Hire Papp war den Arthur Ellis Franklin, e Londoner Geschäftsmann an hir Mamm war d'Muriel Frances Waley. D'Rosalind war déi eelst Duechter an dat zweet vun am Ganze fënnef Kanner.
Nodeem si 1945 hiren Doktorat an der Physik an an der Chimie zu Cambridge gemaacht huet, huet si vun 1947 bis 1950 a Frankräich am zentrale staatleche Chimieslaboratoire geschafft, wou si vill iwwer d'Kristallstrukturanalyse geléiert huet.
1951 krut si eng Plaz um King's College zu London  wou si ënner dem John Turton Randall weider gefuerscht huet. De Randall hat awer Problemer d'Rosalind Franklin als gläichgestallt Kolleegin unzegesinn an et koum den Androck op, si wier just seng Assistentin.
D'Rosalind Franklin ass virzäiteg am Joer 1958 un engem Ovarialkarzinom (Eeërstack-Kriibs) gestuerwen.
Et gëllt haut als sécher, datt der Franklin hir Aarbecht eng wesentlech Grondlag fir d'Bestëmmung vun der DNS-Struktur geliwwert huet an datt et ouni hir Röntgenbeugungsdiagrammer an hir Analysen dozou méi laang bis zu der Entdeckung gedauert hätt.
Hen 2-161
Den Hen 2-161 ass e planetareschen Niwwel am Stärebild Norma. Hie gouf vum Karl Gordon Henize am Joer 1967 entdeckt.
Rosalind Franklin
Liewen a Wierk
Den Nobelpräis - deen zanter 1974 nëmmen nach Persounen iwwerreecht gëtt déi nach liewen - kruten 1962 de James Dewey Watson, de Francis Crick an de Maurice Wilkins "fir d'Entdeckung vun der Molekularstruktur vun den Nukleinsaieren an hir Bedeitung fir d'Weidergi vun Informatiounen an de Liewewiesen". Typescherweis hunn de Watson an de Crick an hire Riede bei der Iwwerreechung vum Nobelpräis d'Rosalind Franklin, déi véier Joer virdru gestuerwe war, mat kengem Wuert ernimmt.
Auszeechnungen
2008 huet si posthum den Éiere-Horwitz-Präis (Honorary Horwitz Prize) kritt.
Serie 22 SNCB
D'Serie 22 war eng Serie vu 50 elektresche Lokomotiven déi d'SNCB 1954 kaaft huet, nodeem e groussen Deel vum belschen Eisebunnsreseau nom Krich elektrifizéiert gouf.
Allgemenges
Am Ganze goufen eng 200 Maschinne kaaft, opgedeelt op d'Serien 22, 23, 25 a 26. Et schwätzt een haut bei Maschinnen aus där Zäit, iwweregens net nëmmen an der Belsch, vun Albaumaschinnen (de: Altbauloks, fr: locomotives classiques). D'Serie 22 war déi éischt Generatioun vun där Famill Lokomotiven a gouf op Basis vun der Serie 121 gebaut, wat 3 Prototyppe waren déi ëm 1950 gebaut goufe fir den Developpement vun där grousser Serie ze preparéieren.
Nodeem déi éischt Maschinn am 1954 geliwwert gouf, goufe se op der Streck Lëtzebuerg-Namouer am Giddertransport, an awer och am Persounentrafic agesat. D'Pentë vun där Streck hunn eng gewëssen Traditioun opkomme gelooss, datt d'SNCB hir neist an domat stäerkst Maschinnen ëmmer fir d'éischt op Lëtzebuerg fuere gelooss huet. Et war am September 1956 eng Serie 22 déi deen éischten elektresch bedriwwenen Zuch op Lëtzebuerg bruecht huet.
Ufanks waren d'Maschinne vun der Serie 22, wéi och hir Schwëstermaschinnen aus de Serien 23, 25 a 26 mat enger grénger Livrée ënnerwee, wéi se deemools bei der SNCB gebräichlech war.
Mëtt der 70er Jore ginn se an der néier bloer Livrée mat der gieler Sträif ugestrach, parallel dozou ginn se fir de Betrib an enger Unité Multiple ekipéiert.
Georgij N. Babakin
De Georgi Nikolajewitsch Babakin; gebuer den 13. November 1914 zu Moskau an och do gestuerwen den 3. August 1971, war e sowjetesche Raumfaartingenieur.
Vun 1965 bis zu sengem Doud war hien de Chefdesigner vum Lawotschkin-Konstruktiounsbüro (OKB-301) a war zum Beispill fir d'Konstruktioun vun de Marssonde Mars 2 an 3 verantwortlech.
De Verloscht vun der Sojus-11-Crew an der N1-Drorakéit, deen zäitlech mat sengem Doud zesummegefall ass, war staark demoraliséierent op de sowjetesche Raumfaartprogramm.
De Babakin-Krater um Äerdmound an de Krater mat dem selwechten Numm um Mars goufen zu sengen Éieren no him genannt.
La femme écarlate
La femme écarlate ass e franséische Film vum Jean Valère aus dem Joer 1969.
Ëm wat geet et am Film?
De Julien (Robert Hossein), an deen d'Eva (Monica Vitti) sech verléift huet, bréngt hatt ëm all säi Geld...
I leopardi di Churchill
I leopardi di Churchill ass en italieenesch-spuenesche Film vum Maurizio Pradeaux aus dem Joer 1970.
Ëm wat geet et am Film?
E brittesche Kommando lant am Zweete Weltkrich am besate Frankräich fir d'Landung vun den alliéierten Truppe virzebereeden…
Jean-Jacques Schartz
De Jean-Jacques Schartz, gebuer den 13. Mäerz 1946, ass e fréiere lëtzebuergesche Foussballspiller.
Shoah
De Begrëff Shoah (hb: הַשׁוֹאָה - ha'Schoah) bedeit ‚Onheel‘ oder ‚grouss Katastroph‘; aner Transkriptiounen sinn Shoa, Schoah oder Schoa. En anere Begrëff ass Holocaust (gr: ὅλος - holos, „ganz, vollstänneg“ an καῦσις - kausis, „Brand, Verbrennung“) a bedeit vollstännegt Brandaffer. Gemengt ass den nationalsozialistische Vëlkermuerd un de Judden. De Begrëff Holocaust ass problematesch. D'Judde selwer schwätzen éischter vun der Shoah. 1951 huet Israel de Yom Hashoah („Shoah-Dag“) als nationale Gedenkdag fir d'Juddeverfollgung 1933–1945 agefouert.
CR123B
Den CR123B ass e Chemin repris am Kanton Miersch dee vum CR123 tëscht Pretten an Hënsdref an de Schwunnendall féiert an do zu Enn geet.
Den CR123B ass ronn 500 m laang.
Claude Kaysen
De Claude Kaysen, gebuer den 20. Februar 1972, ass e lëtzebuergeschen Handballspiller.
1990 war de Kaysen fir d'éischt am Kader vun der lëtzebuergescher Härenhandballnationalekipp. Hien huet 53-mol an der Nationalekipp gespillt, an dobäi 179 Goler geschoss.
Hie war ee Spiller vum HC Bierchem.
Julius Caesar (Film 1953)
Julius Caesar ass en US-amerikanesche Film vum Joseph L. Mankiewicz aus dem Joer 1953.
Oceanus Procellarum
Den Oceanus Procellarum (latäin „Stiermeschen Ozean“) ass eng ganz grouss, onreegelméisseg geformte Marefläch am westlechen Deel vun der äerdzougedréiter Säit vum Äerdmound. Den Numm huet hie vu fréiere Vermutungen, datt säin Ausgesi mat dem schlechten Wieder ze dinn hätt.
Den Oceanus Procellarum ass mat 2.500 km Ausdeenung an Nord-Süd-Richtung an enger Fläch vu méi wéi 400.000 km² dat gréisst „Moundmier“. Wéi all d'Maria gouf hie vu vulkaneschen Aktivitéite gebilt, bei deene Lava a basaltescht Magma d'Gebitt mat enger décker, bal flaacher Decken iwwerzunn huet. Anescht wéi déi meescht Maria, ass et awer net duerch en Aschlag entstanen, mä duerch iwwerfléissend Magma aus anere Regiounen, wourop déi onreegelméisseg Begrenzung hindeit. D'Moundkuuscht ënner der Basaltcouche formt doduerch keen Aschlagbecken, mä ass relativ flaach an ouni Mascon.
Op senger ëstlecher Hallschent leie vill kleng „Mierer“ a „Buchten“. Am Nordosten ass den Oceanus Procellarum vum grousse Mare Imbrium nëmmen duerch e flaachen Iwwergank an de „Moundkarpate“ getrennt, am Südoste vum Mare Nubium duerch d'Montes Riphaeus. Am Süde grenzt en un d'Héichland beim Mare Humorum, am Südwesten un d'Aschlagbecke Grimaldi. Déi opfällegst Strukturen am Oceanus sinn, besonnesch bei Vollmound, Krateren Copernicus, Kepler an Aristarchus, déi vum Stralesystem ëmgi sinn. (kuckt d'Bild lénks).
Déi onbemannte Moundsonde Surveyor 1 an 3 souwéi Luna 9 an 13 sinn am Oceanus Procellarum gelant, genee sou wéi déi bemannt Apollo-12-Missioun.
Marc Juncker
De Marc Juncker ass e lëtzebuergeschen Handballspiller.
1998 war de Juncker fir d'éischt am Kader vun der lëtzebuergescher Härenhandballnationalekipp. Hien huet sechsmol an der Nationalekipp gespillt, an dobäi 7 Goler geschoss.
Babakin (Moundkrater)
De Babakin ass e klengen Aschlagkrater an der Südhalschent vum Risekrater Fermi op der Äerdmoundrécksäit.
De Kraterrand vum Babakin ass symmetresch, kreesronn a schaarfkanteg a weist nëmme kleng Erosiounsspueren an eng kleng Dällt um nërdleche Rand op. Seng bannenzeg Wänn fale liicht bis zum Zentrum erof.
La belva
La belva ass en italieenesche Film vum Mario Costa aus dem Joer 1970.
Pierre Bellemare
De Pierre Bellemare, gebuer den 21. Oktober 1929 zu Boulogne-Billancourt a gestuerwen de 26. Mee 2018 zu Suresnes war e franséische Radios- an Televisiounsmoderateur, Schrëftsteller an Televisiounsproduzent.
Kommissar X jagt die roten Tiger
Kommissar X jagt die roten Tiger ass en däitsch-italieenesch-kanadesche Film vum Harald Reinl aus dem Joer 1971 no engem Kriminalroman aus dem Erich-Pabel-Verlag.
Pierre Bellemare
Ronn 60 Joer laang war hien a franséischen Tëlees- a Radiosstatiounen ze gesinn an ze héieren.
Kommissar X jagt die roten Tiger
Ëm wat geet et am Film?
De Kommissar X versicht eng Band ze verhaften déi Drogen aus dem Afghanistan an d'USA schmuggelt.
Pierre Bellemare
Hie gouf ë. a. duerch d'Radios- an Tëlees-Serien Les dossiers extraordinaires, déi och a Buchform publizéiert goufen, bekannt, an huet als éischten eng Teleshoppingsemissioun a Frankräich produzéiert a moderéiert.
AVL-Linn 11
D'AVL-Linn 11 ass eng Buslinn vun de Stater Bussen. Se fiert zanter dem 11. September 2022 um Trajet Bartreng, Europaschoul II - Stroossen - Stad - Eech - Beggen - Bäreldeng - Walfer - Heeschdref - Mëlleref - Steesel. Tëscht Bartreng an der Stad fiert se parallel mat der Linn 16 an duerno, bis op Bäreldeng, parallel mat der Linn 10. Se huet 44 Halte um Aller an der 43 um Retour. Se fiert wiertes (méindes - freides) all 15-20, samschdes all 20 a sonndes all 30 Minutten.
Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, gehéiert d'Linn 11 zum “service coordonné AVL/RGTR”; se gëtt beim RGTR als Linn 280 gefouert.
NGC 702
Den NGC 702 ass eng Spiralgalaxis vum Hubble-Typ SB(n)bc pec am Stärebild Cetus. Si läit ronn 495 Millioune Liichtjoer vun eisem Sonnesystem ewech an huet en Duerchmiesser vu ronn 165.000 Lj.
D'Galaxis gouf den 20. September 1784 vum Astronom Wilhelm Herschel entdeckt.
AVL-Linn 11
Halten op der Linn 11
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 11
Mat der selwechter Linnennummer goufe follgend Trajete gefuer: Wéinst dem Tramsschantje gouf d'Streck den 3. November 2019 geännert an huet dunn iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefouert.
Hëtzschëld
D'Hëtzschëld ass an der Raumfaart eng Schicht op engem Raumfluchkierper, fir de virun der Hëtzt déi beim beim Antrëtt an eng Atmosphär entsteet, ze schützen. D'Grondlagenentwécklung hat um Ufank vum Kale Krich ugefaangen – déi nuklear Sprengsätz sollten den Neesantrëtt iwwerstoen. Ganz staark acceleréiert Rakéiten, wéi d'US-amerikanesch Rakéiten-Ofwierrakéite Sprint an Hyperschallfluchkierper brauchen och en Hëtzschëld.
Grondlagen
Beim Neesantrëtt gëtt de Raumfluchkierper vun der Atmosphär staark ofgebremst. Dobäi hëtzt sech d'Loft an der Schockfront virum Gefier duerch Kompressioun ganz staark op an domat och d'Raumgefier. Ouni Hëtzschëld géif d'Raumgefier doduerch ganz oder deelweis verglousen. An der Reegel hunn d'Landekapsele vu bemannte Raumschëffer, Raumfären a Raumsonden, déi op engem Planéit oder Mound mat dichter Atmosphär landen, en Hëtzschëld.
Recycléierbar Hëtzschëlder
Hëtzschëlter, déi nees ze gebrauche sinn, wéi d'Hëtzschutzplättercher vun de Space Shuttle besti meeschtens aus mat Sinter gebonnenem, héichporéisem Glasfasermaterial mat enger dichter, sprocker an temperaturbestänneger dënner Deckschicht aus Borosilikat.
Besonnesch belaascht Deeler vum Space-Shuttle-Hëtzschëld, wéi d'viischt Fligelkant, waren aus Kuelestoff-Verbondmaterial.
Ginger Rogers
D'Ginger Rogers, fir richteg Virginia Katherine McMath, gebuer de 16. Juli 1911 zu Independence, Missouri a gestuerwen de 25. Abrëll 1995 zu Rancho Mirage, Kalifornien, war eng US-amerikanesch Schauspillerin. Och wann hir Filmcarrière sech vun den 1930er Joren un iwwer 3 Joerzéngter gespaant huet, wourënner och méi eescht Rollen, sinn et virun allem déi zéng Filmer déi se zesumme mat hirem Filmpartner Fred Astaire gedréint huet, an an deene vill gesongen a gedanzt gouf, déi s'am meeschte bekannt gemaach hunn.
Stade Achille-Hammerel
De Stade Achille-Hammerel ass e Foussballstadion an der Stad Lëtzebuerg an der Rue Auguste-Lumière um Verluerekascht mat ronn 5.800 Plazen, dovun 840 Sëtzplazen. Bis 2005 war et de Stadion vun der Union Lëtzebuerg; haut trainéiert do de Racing FC Union Lëtzebuerg.
Ginger Rogers
Fir de Film Kitty Foyle krut si 1941 den Oscar fir déi bescht Haaptroll.
Prefektur Tokio
D'Prefektur Tokio, jap. 東京都 Tōkyō-to, ass eng vun de Japanesche Prefekturen. Se läit gréisstendeels an der Kantō-Ebene.
Hëtzschëld
Net recycléierbar Hëtzschëlter
Zu dëser Kategorie gehéieren d'ablativ Hëtzschëlter oder och ablativen TPS (Thermal Protection System). Ablativ Hëtzschëlter (vum laténgeschen: ablatus ‚ewechgeholl‘) hunn zwou Aufgaben: Si sollen d'Systemer virun héijen Temperature beim Neesantrëtt schützen, a si solle vum opgeschmolte Material dat vun der d'Stréimung ewechgedroen a verdämpt gëtt, gekillt ginn. Bei där Aart vu Killung gëtt de physikaleschen Effet vum Phaseniwwergank ausgenotzt, bei deem duerch de Phasewiessel vum Material Energie absorbéiert gëtt. Den ablativen Hëtzschëld gouf ufanks fir d'Käpp vun Interkontinentalrakéiten entwéckelt.
Ablativ Hëtzschëlter goufe bei Raumfluchkierper wéi den amerikaneschen Apollokapselen agesat a ginn och bei de russesche Sojus-Raumschëffer, bei Lander, bei Hyperschallfligere wéi z. B. dem X-15 oder awer och bei Interkontinentalrakéiten agesat. An der Sowjetunioungouf en Hëtzschëld ënner dem Numm "жертва" entwéckelt, wat sou vill wéi Affer bedeit.
En Hëtzschëld besteet aus liichte, brennbare Plättercher aus Kork- oder Glasfaser-Verbondmaterialn an/oder Konschtstoffschaum (Polystyrol) op enger Stëtzstruktur, meeschtens en Aluminiumaliage. Et gëtt och ablativ Hëtzschëlter, déi aus engem schwéier schmëlz- a verdämpbarem Konschtharz bestinn. D'Ëmmantelung pyrolyséiert a subliméiert beim Neesantrëtt an de Plasma de s'ëmstréimt. Déi mat Rascht beluete Grenzschicht behënnert de Stralungstransport vu Wäermt aus dem Plasma vun der Stoussfront op d'Uewerfläch vum Hëtzschëld. Deem seng poréis, verkuelt Kuuscht stellt eng weider Barrière duer. Zudeem gëtt Hëtzt déi no banne geet deels duerch endotherm Reaktioune verbraucht, deels mam Gas nees no baussen transportéiert (ablativ Killung). Wäermt, déi trotzdeem duerch d'Hëtzschëld dréngt, gëtt duerch dat gutt wäermtleedend Strukturmaterial sou verdeelt, datt keng schiedlech héich Temperaturen optrieden.
D'Iddi fir en ablatiivt Hëtzschëld entstoung bei der Entwécklung vu Steierflächen am Stral vu Rakéitendreifwierker. Och haut gëtt bei d'Düse vu präiswäerten oder méi klenge Rakéitendreifwierker déi ablativ Killung agesat. Dofir gëtt déi bannenzeg Uewerfläch vun der Brennkummer resp. Düs vum Dreifwierk mat enger Schicht déi eréischt bei héijer Temperatur verdämpt (z. B. Graphit, Wolfram, Molybdän oder Niob) ausgekleet. Déi passiv Killmethod gëtt zum Beispill beim Merlin-Dreifwierk vun der Falcon-1-Rakéit, beim RS-68 Éischtstufendreifwierk vun der Delta IV, beim AJ-118 vun der Delta-II-Uewerstuf a beim RD-58 vum Block D/DM vun der Proton benotzt.
Ginger Rogers
1984 huet si bekannt gemaach, sech aus dem Schowbusiness zeréckzéien ze wëllen. 1991 huet se hir Autobiographie mam Titel Ginger, My Story publizéiert.
Hëtzschëld
Net recycléierbar Hëtzschëlter
Den Atmosphärenantrëtt mat der bis elo gréisster Belaaschtung huet dat ablatiivt Hëtzschëld vun der Atmosphärekapsel, eng ofgeworfen Duechtersond vun der Raumsond Galileo, missen iwwerstoen, wéi si de 7. Dezember 1995 mat zirka 170.000 km/h (47 km/s) an d'Jupiteratmosphär agetruede war. De Gas an der Schockfront hat sech op 16.000 K (zirka 15.700°C) erhëtzt an d'Hëtzschëld hat dobäi eng Wäermstroumdicht vun 43 kW/cm² auszehalen. D'Hëtzschëld hat dofir zirka 43 % vum Andauchgewiicht vun der Kapsel ausgemaach a war beim beim Antrëtt an d'Jupiteratmosphär zu ongeféier zwee Drëttel verbrannt a verdämpt.
Cliousclat
Cliousclat ass eng franséisch Gemeng am Departement Drôme an der Regioun Auvergne-Rhône-Alpes.
Choeur Robert-Schuman
Choeur Robert-Schuman a.s.b.l. ass e Veräi mat Sëtz an der Stad Lëtzebuerg, deen am Joer 2010 gegrënnt gouf, fir als Träger vum Robert-Schuman-Chouer ze fungéieren.
Organisatioun vum Veräin
Nieft dem Verwaltungsrot gëtt et nach zwéi Comitéen:
Stade Achille-Hammerel
De 6. Juni 1971 war do deen éischte Rock-Open-Air-Concert zu Lëtzebuerg, wou ë. a. Deep Purple opgetruede sinn.
Ivo Ivesic
Den Ivo Ivesic, Ive š i ć , ass e lëtzebuergeschen Handballspiller.
1998 war den Ivesic fir d'éischt am Kader vun der lëtzebuergescher Härenhandballnationalekipp. Hien huet 29-mol an der Nationalekipp gespillt, an dobäi 124 Goler geschoss.
CR128A
Den CR128A ass e Chemin repris am Kanton Dikrech a geet vu Reisduerf bis op Bigelbaach, wou en zu Enn geet.
A Place in the Sun
Ëm wat geet et am Film?
Den George Eastman kritt eng Aarbecht an der Fabrick vu sengem Monni Charles Eastman. Do fänkt hien eng Affaire mat der Aarbechterin Alice Tripp un. Op enger Party begéint hien awer déi räich Angela Vickers an hie verléift sech a si. Zesumme verbrénge si eng kuerz Vakanz beim Mier. D'Alice fiert deenen zwee no…
(3850) Peltier
Den (3850) Peltier ass en Asteroid vum V-Typ, deen de 7. Oktober 1986 vum Ted Bowell op der Anderson Mesa Station vum Lowell-Observatoire entdeckt gouf. En ass nom Astronom Leslie C. Peltier genannt. Et kéint e Fragment vum (4) Vesta sinn.
Ensemble vocal du Luxembourg
Den Ensemble vocal du Luxembourg (kuerz EVL) ass e gemëschte Kammerchouer mat ongeféier 24 Sängerinnen a Sänger, deen 1991 vum Pierre Cao an d'Liewe geruff gouf. De Chouer huet sech zu engem vun de féierenden Ensembelen aus der Groussregioun entwéckelt an hat zanter senger Grënnung méi wéi 200 Optrëtter. Säit 2012 ass de Jean-Philippe Billmann permanente Chef a kënschtleresche Leeder vum EVL.
(3850) Peltier
Seng Bunnparameter sinn:
Ensemble vocal du Luxembourg
De Repertoire vum Chouer ëmfaasst all Epoche vun der Chouerliteratur, vun der aler Musek iwwer romantesch Chouerwierker bis hin zu Uropféierunge vun zäitgenëssescher Musek. E besonnesche Schwéierpunkt vum Chouer läit bei Wierker vum 20. Joerhonnert. D'Programmer vum EVL falen duerch hir inhaltlech Geschlossenheet op, woubäi den Zesummenhank vun de Wierker dacks duerch textlech Aspekter hiergestallt gëtt.
Den EVL féiert och oratoresch Wierker op, wéi Die Schöpfung vum Joseph Haydn, Messiah vum Georg Friedrich Händel, h-Moll-Messe vum Johann Sebastian Bach. Ausserdeem huet den Ensembel zesumme mam Bachchor Mainz de Requiem vum Giuseppe Verdi, mam Choeur National du Luxembourg Elias vum Felix Menselssohn-Bartholdy, mam Chœur de l'Opéra national de Lorraine vun Nanzeg Alexander Newski vum Sergei Prokofiew opgefouert.
Cedric Hardwicke
De Sir Cedric Webster Hardwicke, gebuer den 19. Februar 1893 zu Lye an England a gestuerwen de 6. August 1964 zu New York City, war en englesche Schauspiller.
Den Hardwicke ass als Theaterschauspiller besonnesch bekannt duerch seng Optrëtter a Stécker vum William Shakespeare a vum George Bernhard Shaw.
Am Kino huet hien a bekannte Filmer wéi The Hunchback of Notre Dame (1939) vum William Dieterle weider an 2 Kriminalfilmer Suspicion (1941) a Rope (1948) alle béid vum Alfred Hitchcock matgespillt. Hie war awer och an Hollywood-Superproduktioune wéi 1956 am Bibelfilm The Ten Commandments vum Cecil B. DeMille an och an der Jules Verne Verfilmung vun Around the World in 80 Dayss (1956) vum Michael Anderson ze gesinn.
Schreiner
Schreiner ass e Familljennumm, dee vum däitsche Wuert fir Schräiner ofgeleet ass.
1880 hunn zu Lëtzebuerg 186 Leit sou geheescht, 1930 waren et der 244 an 1981 264.
Leit mat deem Numm sinn ë. a.:
Ellingen
Ellingen ass:
Canton de Templeuve
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Tina Turner
D'Tina Turner, gebuer als Anna Mae Bullock de 26. November 1939 zu Brownsville am Tennessee a gestuerwen de 24. Mee 2023 zu Küsnacht an der Schwäiz, war eng US-amerikanesch an zanter 2013 Schwäizer Sängerin a Schauspillerin. Mat iwwer 180 Millioune verkaafte Placken zielt si zu deene Sängerinnen op der Welt mat deem gréisste Succès.
D'Anna Mae Bullock ass als Duechter vun engem Baptisten-Diakon gebuer an zu Nutbush (Tennessee) opgewuess, wou s'alt emol am Kierchechoer gesongen huet. 1958 huet si zu Saint Louis den Ike Turner kennegeléiert, deen do mat senger Band „Kings of Rhythm“ opgetrueden ass, a gouf seng Background-Sängerin. Geschwënn huet si ëmmer méi de Lead-Gesang iwwerholl, an den Turner huet seng Band an Ike & Tina Turner ëmbenannt. Déi zwee goufen eng Koppel, an hu sech 1962 bestuet. Grouss Hitten aus den 1960er a fréien 1970er Jore ware River Deep, Mountain High, Nutbush City Limits a Proud Mary.
Am Laf vun de Jore gouf den Ike, deen drogenofhängeg war, ëmmer méi brutal hir géigeniwwer, an si huet sech no enger souvillter Kläpperei 1976 vun him getrennt an duerno scheede gelooss. An de Joren duerno hat si Krämpes, sech an hir dräi Kanner finanziell duerchzebréngen, ë. a. well si op Entschiedegung an hiren Deel vun de Performancerechter op de Lidder verzicht huet. Just den Numm konnt se halen.
1984 hat si mat hirem Album Private Dancer e fulminante Come-Back, an eng Rëtsch Lidder drop, vu Let's Stay Together iwwer Private Dancer, What's Love Got to Do with It oder I Can't Stand the Rain, waren an diversen Hitparade ganz uewen.
1985 huet d'Tina Turner am Film Mad Max - Beyond Thunderdome mam Mel Gibson an der Haaptroll matgespillt. Den Titelsong dovun, dee si gesongen hat, We Don't Need Another Hero war 1985 en Nummer-eent-Hit an Däitschland. D'selwecht Joer huet si och beim Hit vun USA for Africa, We Are the World, matgesongen. Och den nächsten Album, Break Every Rule, deen 1986 erauskoum, war e kommerzielle Succès. Zënterhier ass si bis ëmmer nees op Tournée gaangen (eng lescht Kéier 2009). 1988 huet si zu Rio de Janeiro viru 188.000 Leit gesongen, wat e Weltrekord fir eng Solo-Kënschtlerin war.
De 4. September 1996 ass si zu Lëtzebuerg am Stater Stade Josy-Barthel virun enger 25.000 Leit opgetrueden.
David Woodard
Den David Woodard, gebuer de 6. Abrëll 1964 zu Santa Barbara a Kalifornien, ass en amerikaneschen Dirigent a Schrëftsteller. Wärend den 1990er Joren huet hien den Term prequiem an d'Welt gesat, e Portmanteau aus "preemptive" an "requiem", fir seng buddhistesch Praktiken ze beschreiwen, Musek ze komponéieren, déi wärend oder kuerz virum Doud vu sengem Sujet opgeféiert gëtt.
Zu de Gedenkfeieren zu Los Angeles, bei deenen den Woodard als Dirigent oder musikaleschen Direkter aktiv war, gehéiert eng am Joer 2001 bei der Angels Flight Seelbunn ofgehalen Zeremonie zu Éiere vum verongléckte Leon Praport a senger blesséierter Wittfra Lola. De Woodard huet Requieme Fir wëll Déiere geleet, ënner anerem fir e kalifornesche Brongpelikan, um Strand, wou d'Déier erofgefall war. Hien ass bekannt dofir, am léifste faarweg Tënt bei der Virbereedung vun enger Partitur ze benotzen.
Tina Turner
Zanter Joren huet d'Tina Turner an der Schwäiz gelieft a gouf do 2013 agebiergert. An der Lescht hat si sech vill mat Buddhismus ofginn an och Placke mat buddhistesche Gesäng opgeholl.
David Woodard
Dem Woodard seng Replicke vun der Dreamachine, enger liicht psychoaktiver Luucht, sinn a Konschtmuséeën op der ganzer Welt ausgestallt ginn. Zu senge Bäiträg a Literaturzäitschrëften, wéi Der Freund, gehéiere Schrëften iwwer Karma tëschent verschiddene Spezies, d'Bewosstsi vu Planzen an d'Siidlung Nueva Germania am Paraguay.
Tina Turner
Discographie
(net abegraff sinn déi Placken, déi als Ike & Tina Turner erauskoumen)
Filmographie
(inklusiv Concert-Videoen)
David Woodard
Nueva Germania
Am Joer 2003 gouf de Woodard als Schäffe vum Staatsrot vun Juniper Hills (Los Angeles County), Kalifornien, gewielt. A senger Funktioun huet hien e Jumelage vun der Staat mat Nueva Germania am Paraguay virgeschloen. Fir säi Plang ëmzesetzen, ass de Woodard an déi fréier vegetaresch/feministesch Utopie gereest an huet sech do mat hirem Staatsrot getraff. No engem éischte Besuch, bei deem hien op eng Bevëlkerung "a moraleschem an intellektuellem Réckgang" getraff ass, huet hien decidéiert, d'Bezéiung net weider ze verfollegen, mä hien huet awer an der Communautéit en Objet fir Studien a fir spéider Schrëfte fonnt. Virun allem interesséieren hien déi proto-transhumanistesch Iddien vum spekulativen Entwerfer Richard Wagner an der Elisabeth Förster-Nietzsche, déi zesumme mat hirem Mann Bernhard Förster déi sougenannt Kolonie tëschent 1886 an 1889 gegrënnt huet an do gelieft huet.
Alain Frast
Den Alain Frast, gebuer den 30. September 1964 an der Stad a gestuerwen den 11. Juni 2010 zu Esch-Uelzecht, war e lëtzebuergesche Journalist a Politiker. Hie war zu Lescht Fraktiounssekretär a Presseattaché vun der adr.
David Woodard
Nueva Germania
Am Joer 2004 huet de Woodard d'Chouerhymn "Our Jungle Holy Land" komponéiert, déi nohalteg Aspekter vun den Idealer vun der Grënnung vun Nueva Germania opgräift.
Vun 2004 bis 2006 huet de Woodard eng ganz Rei erfollegräich Expeditiounen op Nueva Germania geleet a krut vum deemolegen U.S.-Vizepresident Dick Cheney Ënnerstëtzung. Am Joer 2011 huet de Woodard dem Schwäizer Schrëftsteller Christian Kracht d'Lizenz geneemegt, fir Deeler aus hirer privater Korrespondenz, déi gréisstendeels Nueva Germania betreffen, ënnert dem Wehrhahn Verlag vun der Universitéit Hannover, ze publizéieren. Iwwer d'Korrespondenz schreift d'FAZ: "[D'Auteuren] läschen d'Grenz tëschent Liewen a Konscht." Der Spiegel postuléiert, dass Five Years "déi spirituell Viraarbecht" fir dem Kracht säi spéidere Roman Imperium wier.
Alain Frast
Bekannt gouf en als Journalist beim RTL a spéider als Redakter beim DNR.
Säi Liewen
Den Alain Frast huet sech schonn als jonke Mënsch fir d'Politik intresséiert an ass fréi Member an der CSJ ginn. Am Joer 2007 ass en dunn nees aktiv an d'Politik zeréckkomm an huet sech an der adr engagéiert. Do war e Presseattaché a Fraktiounsspriecher.
David Woodard
Dreamachine
De Woodard huet zougestëmmt, fir déi am Joer 1996 am Los Angeles Country Museum of Art ausgestallt visuell Retrospektiv Ports of Entry vum William S. Burroughs, eng Dreamachine zur Verfügung ze stellen. De Woodard huet sech mam eeleren Auteur ugefrënnt an him eng Dreamaschine aus Pobeier a Pinienholz "béimesche Modell" fir säin 83. an och leschte Gebuertsdag geschenkt. D'Auktiounshaus Sotheby's huet am Joer 2002 déi éischt Maschinn un e private Sammler versteet an déi zweet Maschinn ass als dauerhafte Loun aus dem Burroughs sengem Ierwen un den Spencer Museum of Arts zu Lawrence, Kansas, weidergereecht ginn. An enger kritescher Studie aus dem Joer 2019 reevaluéiert de Beat-Fuerscher Raj Chandarlapaty dem Woodard säin "Iddie-briechenden" Usaz fir déi bal vergiessen Dreamachine.
Alain Frast
Säi Liewen
Fir d'Chamberwale vum 7. Juni 2009 war hien de Koordinater vun der ganzer Walcampagne fir seng Partei, wou en och selwer als Kandidat ugetrueden ass. Mat 5.431 Stëmme koum hien op déi sechst Plaz an huet sou de Sprong an d'Chamber just net gepackt, nodeem de Fernand Kartheiser fir d'Tania Gybérien nogerëtscht war.
Am Mäerz 2010 gouf hien um Kongress vum Südbezierk zum Bezierkspresident gewielt, wouduerch hien och Member vum Nationalvirstand an dem Exekutivcomité vun der adr war.
Den Alain Frast huet offen zu senger Homosexualitéit gestanen an op deem Gebitt vill fir de Kampf ëm méi Rechter fir gläichgeschlechtlech Koppele gemaach.
Den 11. Juni 2010 ass en un de Follege vu Longekriibs, deen dräi Méint virdrun eréischt diagnostizéiert gouf, zu Esch-Uelzecht gestuerwen. Säi Krankheetsverlaf huet hien op senger Websäit dokumentéiert.
Israelitesche Consistoire
Den Israelitesche Consistoire (Consistoire central israélite) gouf am Joer 1808 vum Napoleon Bonaparte als Organisatioun vun der jiddescher Konfessioun am deemolege Frankräich geschaf.
Den Israelitesche Consistoire vu Lëtzebuerg
Duerch déi politesch Onofhängegkeet vu Lëtzebuerg am Joer 1839 gëtt och de culte israélite onofhängeg vum deemolge Rabbinat vun Tréier. Duerch e ministerielle Beschloss gouf den Israelitesche Consistoire vu Lëtzebuerg gegrënnt mam Pinchas Godechaux als President, a mat engem Rabbiner an zwéin Tresorieren, dem Abraham Cahen an dem Samuel Nathan.
Dës Institutioun huet bis haut als Aufgab déi jiddesch Gemeinschaft an den Israelitesche Kult ze verwalten. Duerch d'Gesetz vum 10. Juli 1998 ass den Israelitesche Consistoire vu Lëtzebuerg als personne juridique de droit public unerkannt. De Consistoire huet säi Sëtz an der Stater Synagog.
Aner jiddesch Veräiner an Organisatiounen
Ausser dem Consistoire gëtt et eng ganz Rei aner Gruppéierungen an Organisatiounen. Dozou gehéiert zum Beispill d'Scoutstrupp EEIL. Déi Ofkierzung steet fir Eclaireuses Eclaireurs Israélites au Luxembourg. Dobäi handelt et sech ëm eng Trupp, déi 2010 gegrënnt gouf an Aktivitéiten - vu Spillnomëtteger bis Campe mat "verbridderten" Guiden a Scouten aus Frankräich - ubitt, fir Kanner vu 6 bis 18 Joer.
Donieft gëtt et awer och eng ganz Rei aner Associatiounen. Sou zum Beispill B'nai B'rith, déi 1843 gegrënnt gouf an ursprénglech jiddeschen Immigranten an Amerika zur Säit sollt stoen. Sou ass eng vun deenen éischte karitativen an solidareschen Hëllefsorganisatiounen entstanen. Hir Ziler sinn et bis haut sech géint Antisemitismus a Rassismus, a fir Fräiheet, Demokratie an d'Mënscherechter anzesetzen. Donieft mécht si sech fir d'Ënnerstëtzung vu Konscht, Kultur a Wëssenschafte staark. E weidere Punkt, dee si sech op de Fändel geschriwwen huet, ass d'Verdeedege vun der Existenz vum Staat Israel.
Eng aner Associatioun ass d'Chewrah Kaddisha, där hiren Ursprong net genee bekannt ass, mä déi warscheinlech schonn am 16. Joerhonnert gegrënnt gouf. Dobäi handelt et sech ëm eng Grupp, déi sech nom Doud vun engem Member vun der jiddescher Communautéit drëms këmmert, datt de Verstuerwenen no de reliéisen a moralesche Virschrëfte behandelt gëtt. Dat ëmfaasst souwuel Wäschen, Undoen, wéi och déi entspriechend Gebieder. Fréier huet sech d'Chewrah och ëm d'Wuecht beim Doudege gekëmmert, wa keng Famill méi do war, fir déi Charge z'iwwerhuelen.
Den 1991 gegrënnte Comité Auschwitz setzt sech zanter senger Grënnung géint d'Vergiessen (haaptsächlech vun den Dote vum Zweete Weltkrich), Rassismus, Antisemitismus an Xenophobie an. Fir dës Ziler z'erreechen organiséiert en zum Beispill Konferenzen an Ausstellungen an ass donieft awer och a pedagogesche Projeten engagéiert.
2005 huet d'Ministesch Marie-Josée Jacobs eng Crèche fir Kanner am Alter vun 0 bis 4 Joer ageweit. Si erlaabt et den Elteren, haaptsächlech jiddeschen, hire Kanner e koschere Kascht ze bidden. E weideren Deel ass d'Groupe des 35, eng ëm 1978, zesumme mat der entspriechender englescher Gruppéierung, gegrënnt Initiativ. 1971 hate sech 35 35-järeg Jiddinnen zu London virun der sowjetescher Ambassade versammelt an hu manifestéiert fir der Raïssa Palatnik enger 35 Joer aler sowjetescher Jiddin, déi wéinst hirem Glawen agespaart war, de Kontakt zu hirer Famill z'erméiglechen. Aus där Aktioun ass eng Grupp entstanen, déi sech fir Judden an Nout, dorënner an der UdSSR an duerno an der Ex-UDSSR, asetzt. Well do och haut nach Judde Schwieregkeeten hunn, hire Glawen ze liewen an an Aarmut liewen, engagéiert sech d'Groupe des 35 fir mat hiren Aktiounen der materieller Nout entgéintzewierken.